Thomas Heftyes plass (Oslo)

Thomas Heftyes plass er en plass på Frogner (bydel Frogner) i Oslo. Den ligger sør for Bygdøy allé, der denne møter Thomas Heftyes gate og Elisenbergveien.

Plassen har navn etter Thomas Heftye.

Husfasadene rundt plassen er for en stor del fra slutten av 1800-tallet. Plassen ble omfattende rehabilitert i 2011. Da ble Elisenbergveien stengt for gjennomkjøring, slik at området mellom Thomas Heftyes gate og østsiden av Bygdøy allé ble bilfritt. Drosjeholdeplassen ble flyttet til Thomas Heftyes gate. Plassen fikk ny steinsetting, og deler av den ble noe hevet. En murkant markerer høydeforskjell mot Bygdøy allé, og det er trapp mot Thomas Heftyes gate. Denne delen av plassen fremstår som et podium. Et av de visuelle virkemidlene som er tatt i bruk, er en rekke røde streker som skal minne om Turistforeningens stimerking og det faktum at Thomas Heftyes var blant foreningens grunnleggere og dens første leder. I forbindelse med omleggingen ble tre av fire bjerketrær som stod på plassen, fjernet.Skarpsno og Gimle vel, som gir uttrykk for bange anelser forut for rehabiliteringen og konstaterer at de fikk reddet det ene treet ved en aksjon.

Referanser

Eksterne lenker
 Norske landskapsarkitekters forening  om Thomas Heftyes plass
 Byrom med enkle virkemidler

Kategori:Plasser i Oslo
Kategori:Veier på Frogner (strøk)